b)

bidrage til at skabe konsensus med henblik på et godt resultat af anden gennemgangskonference på grundlag af de rammer, der blev opstillet på første gennemgangskonference, og bl.a. fremme følgende centrale elementer: i) bekræfte den altomfattende karakter af forbuddet mod kemiske våben, jf. kriteriet om et generelt formål (General Purpose Criterion), ved at — bekræfte, at konventionens forbud kun gælder giftige kemikalier, med undtagelse af giftige kemikalier, der anvendes til formål, der ikke er forbudt i henhold til konventionen, og så længe typerne og mængderne er i overensstemmelse med sådanne formål, og dermed tage hensyn til den udvikling, der er sket inden for videnskab og teknologi siden første gennemgangskonference — understrege, at deltagerstaterne har pligt til at afspejle det generelle formål i deres nationale gennemførelsesbestemmelser og administrative fuldbyrdelsespraksis — understrege deltagerstaternes pligt til at deklarere kemikalier til oprørskontrol ii) bekræfte den pligt, som de stater, der råder over kemiske våben, har til at destruere deres kemiske våben inden for fristerne i CWC, ved at — udtrykke tilfredshed med de fremskridt og de bestræbelser, som disse lande har gjort for at overholde fristerne, idet de samtidig skal tilskyndes til at indhente forsinkelser med hensyn til destruktion — understrege vigtigheden af systematisk kontrol gennem løbende inspektion på stedet af destruktionen af kemiske våben — evaluere fremskridt inden for destruktionen af kemiske våben, bl.a. ved at tage hensyn til resultaterne af de besøg, som repræsentanter for eksekutivrådet aflægger i overensstemmelse med den afgørelse, der blev truffet på ellevte samling i konferencen af deltagerstater — understrege det ansvar, som de politiske beslutningstagere har til at tage hensyn til deltagerstaternes rettidige opfyldelse af vedtagne destruktionsfrister iii) styrke kontrolordningen yderligere for så vidt angår aktiviteter, der ikke er forbudt i henhold til konventionen, for at styrke tilliden til ikke-spredning af kemiske våben og fremme samarbejdet med industrien yderligere, ved at: — fortsætte oplysningskampagnen vedrørende konventionens forbud i alle regerings- og erhvervsorganisationer, den akademiske verden og ikke-statslige organisationer — understrege nødvendigheden af at foretage inspektioner i »andre kemiske produktionsfaciliteter« (OCPF) og af at øge ordningens effektivitet, hvis det er relevant, ved at prioritere steder, der har stor relevans for konventionen, og forbedre deltagerstaternes erklæringer om OCFP-steder iv) gennemføre konventionens bestemmelser om konsultationer, samarbejde og rekognoscering, navnlig anfægtelsesinspektionsmekanismerne, der forbliver et uundværligt og lettilgængeligt instrument og et holdbart og anvendeligt redskab i OPCW's kontrolordning, understrege deltagerstaternes juridiske ret til at anmode om en anfægtelsesinspektion uden forudgående konsultation og fremme mekanismens anvendelse som noget helt naturligt, når det er relevant v) udvikle skræddersyede strategier for at gøre CWC universel, specielt med hensyn til Mellemøsten, bl.a. gennem regionale workshopper i de berørte områder vi) forbedre nationale gennemførelsesforanstaltninger løbende og erindre om, at fuld overensstemmelse med artikel VII er en afgørende faktor for CWC-ordningens nuværende og fremtidige effektivitet, bl.a. ved at: — tilbyde trængende deltagerstater bistand, jf. Den Europæiske Unions fælles aktioner, og — styrke den nationale kontrol med eksporten, som kræves for at forhindre erhvervelse af kemiske våben vii) sikre, at OPCW har kapacitet til at yde bistand og beskyttelse viii) fremme det internationale samarbejde i overensstemmelse med konventionens bestemmelser og specielt bidrage til OPCW's kapacitetsopbyggende aktiviteter i deltagerstater, der skal udvikle deres kemiske industri og handel ix) indlede arbejdet med at sikre, at OPCW, efter at alle kemiske våben er destrueret, er i stand til at fokusere på sine øvrige aktiviteter, navnlig ikke-sprednings-rollen x) sikre overensstemmelse med forpligtelserne i FN's Sikkerhedsråds resolution 1540 (2004) og 1673 (2006), navnlig opfordre til et praktisk samarbejde mellem OPCW og 1540-udvalget under FN samt andre fora med det formål at fjerne risikoen for, at kemiske våben anskaffes eller anvendes til terrorformål, herunder terroristers eventuelle adgang til materialer, udstyr og viden, der kan anvendes til udvikling og fremstilling af kemiske våben xi) G8's globale partnerskabsprogram med henblik på at forhindre spredning af våben og masseødelæggelsesmaterialer gennem støtte til nedrustning, kontrol og sikkerhed i forbindelse med følsomme materialer, anlæg og ekspertise.